230 ÉTUDE 



VI 



LA RÉDARGUTION QUE FIT MONSIEUR CHARLES DE LALAING CONTRE LE 

 LIVRE DES MÉMOIRES DE MESS1RE OLIVIER DE LA MARCHE. 



Messire Olivier de la Marche, chevalier, grand historien, jadis page du bon DucPhilippes 

 de Bourgoigne, depuis capitaine de la garde du duc Charles et maistre d'hostel du Roy des 

 Romains et de monsieur Philippes, archiduc d'Austrice, composa ung livre qu'aucuns 

 appellent les Mémoires de messire Olivier de la Marche, où il sambloit avoir charge de 

 son honneur. Messire Josse de Lalaing, père de monsieur Charles seigneur de Lalaing, en 

 tant qu'en son vivant il avoit, durant les mutineries de Gandt, plus favorisé aux Ganthois 

 que à monsieur Maximilien, lors archiduc d'Austrice, en la détention de monsieur Phi- 

 lippes d'Austrice, fils dudict seigneur Maximilien et de madame Marguerite sa sœur, 

 icelluy messire Charles, homme d'esprit, bien entendu, fort actif et de grande poursuite, 

 sy furent plusieurs nobles hommes congnoissant la maison de Lalaing avoir esté tousiours 

 fidelle et léalle à son Prince, ferme, entière, non violée, sans reproche, et que les nobles 

 suppos d'icelle avoient exposé corps et biens, jusques à 1 ame rendre, au service de leur 

 Prince et seigneur ou maistre, comme chascun sçait, et à ceste cause ledit messire Charles 

 à toute diligence, comme bon fils doibt soubvenir à l'honneur de son père, print ceste 

 matière à cœur, sy que par l'ordonnance du Roy Philippes de Castille, de Léon et de 

 Grenate, etc., il contraindit la dame de la Marche, vefve de messire Olivier, monstrer 

 lesdictes mémoires, lesquelles sur ce pas furent meurement visitées et examinées par 

 illustres et très puissants personnages et gens du grand Conseil, fort discrets et bien 

 entenduz, lesquelz ordonnèrent et décrétèrent ce que s'ensuit : 



Nous, Charles de Croy, prince de Chimay, etc., Pierre de Lannoy, seigneur du Frennoy, 

 chevalier de l'Ordre de la Toison d'Or, Claude de Bonart, grant et premier escuier du 

 Roy, certifions que par l'ordonnance dudict Roy, avons communiqué avecq la dame de la 

 Marche, vefve de messire Olivier de la Marche, touchant ung livre par Iuy faict par 

 forme de mémoires ou chronicques nommées les « Mémoires de messire Olivier de la 

 Marche », ouquel livre il donne aucunes charges à messire Josse de Lalaing, de en son 

 temps avoir esté du party ou aucunement favorisé à ceux de Gand durant leurs mutine- 

 ries et rébellions contre l'Archiduc d'Austrice, qui depuis fut Roy des Romains, père 

 dudict Roy nostre maistre, de quoy messire Charles, seigneur de Lalaing, son fils, s'est 

 grandement douleu et complainet, considéré qu'il n'est mémoire que jamais homme por- 

 tant ce fisist faute à son prince ne chose de reproche, ne mesme ledict messire Josse, ce 



